Document ID: 31992R3808

Title and Content:
ΚΑΝΟΝΙΣΜΟΣ (ΕΟΚ) αριθ. 3808/92 ΤΗΣ ΕΠΙΤΡΟΠΗΣ της 29ης Δεκεμβρίου 1992 για την τροποποίηση του κανονισμού (ΕΟΚ) αριθ. 970/90 για τον καθορισμό των λεπτομερειών εφαρμογής στον τομέα του βοείου κρέατος του κανονισμού (ΕΟΚ) αριθ. 715/90 του Συμβουλίου σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προέρχονται από τη μεταποίηση γεωργικών προϊόντων προέλευσης κρατών Αφρικής, Καραϊβικής και Ειρηνικού ή υπερποντίων χωρών και εδαφών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προέρχονται από τη μεταποίηση γεωργικών προϊόντων προέλευσης κρατών ΑΚΕ ή υπερποντίων χωρών και εδαφών (1), όπως τροποποιήθηκε από τον κανονισμό (ΕΟΚ) αριθ. 297/91 (2), και ιδίως το άρθρο 27, Εκτιμώντας: ότι στο άρθρο 3 παράγραφος 1 και 2 του κανονισμού (ΕΟΚ) αριθ. 970/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 815/91 (4), έχουν προβλεφθεί οι διορθώσεις του ποσού της μειώσεως των δασμών κατά την εισαγωγή για το βόειο κρέας λαμβανομένων υπόψη των νομισματικών εξισωτικών ποσών και των νομισματικών συντελεστών 7 ότι μετά την κατάργηση της εφαρμογής αυτών των δύο παραμέτρων από 1ης Ιανουαρίου 1993 πρέπει να καταργηθούν οι προαναφερθείσες διορθώσεις 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 3 παράγραφοι 1 και 2 του κανονισμού (ΕΟΚ) αριθ. 970/90 αντικαθίσταται από το ακόλουθο κείμενο: «1. Το ποσό που αναφέρεται στο άρθρο 3 του κανονισμού (ΕΟΚ) αριθ. 715/90 για κάθε προϊόν που πρόκειται να εισαχθεί σε ένα κράτος μέλος ισούται με το 90 % της εισφοράς κατά την εισαγωγή στην Κοινότητα που ισχύει την πρώτη Δευτέρα κάθε τριμήνου. 2. Το ποσό της μείωσης αφαιρείται από την ισχύουσα εισφορά κατά την ημέρα της αποδοχής της δηλώσεως σε ελεύθερη κυκλοφορία στην Κοινότητα.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Δεκεμβρίου 1992.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2519
5842
656
2737
2734
2443

EuroVoc IDs (Expanded): 2519
5842
656
2737
2734
2443

Dataset Source: meu

Split: train